PRÍLOHA 2

PRÍKLADY USPORIADANIA ZNAČIEK TYPOVÉHO SCHVÁLENIA

Príklad 1

a ≥ 8 mm (na skle)

a ≥ 5 mm (na plastovom materiáli)

Obrázok 1 Obrázok 2

Inštalačná jednotka systému označená jednou zo zobrazených značiek typového schválenia bola schválená v Holandsku (E 4) pod číslom 19243 a spĺňa požiadavky tohto predpisu v jeho pôvodnom znení (00). Stretávacie svetlo je skonštruované len pre pravostrannú premávku. Písmená „CT“ (obrázok 1) znamenajú, že ide o stretávacie svetlo s režimom osvetlenia v zákrute, a písmená „CWR“ (obrázok 2) znamenajú, že ide o stretávacie svetlo triedy C, stretávacie svetlo triedy W a diaľkové svetlo.

Číslo 30 znamená, že maximálna svietivosť diaľkového svetla je v rozpätí od 123 625 do 145 125 kandel.

Poznámka: Schvaľovacie číslo a doplnkové symboly musia byť umiestnené v blízkosti písmena „E“ v kruhu, a to buď nad písmenom „E“ alebo pod ním, alebo vľavo, prípadne vpravo od tohto písmena. Číslice schvaľovacieho čísla musia byť na tej istej strane od písmena „E“ a musia byť orientované tým istým smerom.

Pri schvaľovacích číslach je potrebné vyhnúť sa používaniu rímskych číslic, aby sa vylúčila možnosť zámeny s inými symbolmi.

Príklad 2

Obrázok 3 Obrázok 4a Obrázok 4b

Inštalačná jednotka systému označená uvedenou značkou typového schválenia spĺňa požiadavky tohto predpisu, pokiaľ ide o stretávacie svetlo aj o diaľkové svetlo, a je skonštruovaná:

Obrázok 3: Stretávacie svetlo triedy C so stretávacím svetlom triedy E len pre ľavostrannú premávku.

Obrázky 4a a 4b: Stretávacie svetlo triedy C a stretávacie svetlo triedy V pre oba systémy cestnej premávky pomocou vhodnej úpravy nastavenia optického prvku alebo svetelného zdroja na vozidle a diaľkové svetlo. Stretávacie svetlo triedy C, stretávacie svetlo triedy V a diaľkové svetlo vyhovujú ustanoveniam vzťahujúcim sa na osvetlenie v zákrute, čo je označené písmenom „T“. Čiarka nad písmenom „R“ označuje, že funkcia diaľkového svetla je zabezpečená viacerými inštalačnými jednotkami na predmetnej strane systému.

Príklad 3

Obrázok 5 Obrázok 6

Inštalačná jednotka označená uvedenou značkou typového schválenia zahŕňa plastové rozptylové sklo, vyhovuje požiadavkám tohto predpisu, len pokiaľ ide o stretávacie svetlo, a je skonštruovaná:

Obrázok 5: Stretávacie svetlo triedy C a stretávacie svetlo triedy W pre oba systémy cestnej premávky.

Obrázok 6: Stretávacie svetlo triedy C s režimom osvetlenia v zákrute len pre pravostrannú premávku.

Príklad 4

Obrázok 7 Obrázok 8

Obrázok 7: Inštalačná jednotka označená uvedenou značkou typového schválenia spĺňa požiadavky tohto predpisu, pokiaľ ide o stretávacie svetlo triedy C a stretávacie svetlo triedy V, a je skonštruovaná len pre ľavostrannú premávku.

Obrázok 8: Inštalačná jednotka označená uvedenou značkou typového schválenia je (samostatnou) inštalačnou jednotkou systému a vyhovuje požiadavkám tohto predpisu, len pokiaľ ide o diaľkové svetlo.

Príklad 5

Identifikácia inštalačnej jednotky obsahujúcej plastové rozptylové sklo, ktorá vyhovuje požiadavkám tohto predpisu.

Obrázok 9 Obrázok 10

Obrázok 9: Stretávacie svetlo triedy C a stretávacie svetlo triedy W, obe s režimom osvetlenia v zákrute a diaľkovým svetlom, skonštruované len pre pravostrannú premávku.

Stretávacie svetlo a jeho režimy nesmú fungovať súčasne s diaľkovým svetlom a/alebo v inom zlúčenom svetlomete.

Obrázok 10: Stretávacie svetlo triedy E a stretávacie svetlo triedy W, skonštruované len pre pravostrannú premávku, a diaľkové svetlo. Čiarka umiestnená nad písmenami „E“ a „W“ znamená, že tieto triedy stretávacieho svetla sú na predmetnej strane systému zabezpečené viacerými inštalačnými jednotkami.

Príklad 6

Zjednodušené označenie pre skupinové, združené alebo zlúčené svietidlá schválené v súlade s iným predpisom ako tento predpis (obrázok 11). (Vertikálne a horizontálne čiary schematicky znázorňujú tvar zariadenia svetelnej signalizácie. Nie sú súčasťou značky typového schválenia.)

Tieto dva príklady zodpovedajú dvom inštalačným jednotkám umiestneným na tej istej strane systému označeným značkou typového schválenia, ktorá zahŕňa tieto prvky (model A a model B):

Inštalačná jednotka č. 1 predné obrysové svietidlo schválené v súlade so sériou zmien 02 predpisu č. 7; jednu alebo viaceré osvetľovacie jednotky vydávajúce stretávacie svetlo triedy C s režimom osvetlenia v zákrute skonštruované tak, aby fungovali s jednou alebo viacerými ďalšími inštalačnými jednotkami na tej istej strane systému (ako to označuje čiara nad písmenom „C“), a stretávacie svetlo triedy V, obe skonštruované pre pravostrannú a ľavostrannú premávku, a diaľkové svetlo s maximálnou intenzitou v rozpätí od 123 625 do 145 125 kandel schválené v súlade s požiadavkami tohto predpisu v jeho pôvodnom znení (00) a zahŕňajúce plastové rozptylové sklo; denné svietidlo schválené v súlade s pôvodným znením predpisu č. 87; predné smerové svietidlo kategórie 1a schválené v súlade so sériou zmien 01 predpisu č. 6.

Inštalačná jednotka č. 3 Predné hmlové svietidlo schválené v súlade so sériou zmien 02 predpisu č. 19 alebo stretávacie svetlo triedy C s režimom osvetlenia v zákrute skonštruované pre pravostrannú a ľavostrannú premávku a na fungovanie s jednou alebo viacerými inštalačnými jednotkami na predmetnej strane systému, ako to označuje čiara nad písmenom „C“.

Obrázok 11

Inštalačná jednotka systému č. 1

Vzor B

Vzor A

Inštalačná jednotka systému č. 3

Príklad 7

Usporiadanie značiek typového schválenia vo vzťahu k systému (obrázok 12)

Obrázok 12

Inštalačná jednotka systému č. 1 (alebo č. 2)

Inštalačná jednotka systému č. 3 (alebo č. 4)

Príklad 7a

Inštalačná jednotka systému č. 1 (alebo č. 2)

Inštalačná jednotka systému č. 3 (alebo č. 4)

Príklad 7b

Tieto dva príklady zodpovedajú adaptívnemu systému predného osvetlenia zloženému z dvoch inštalačných jednotiek (zabezpečujúcich rovnaké funkcie) na každej strane systému (jednotky č. 1 a č. 3 pre ľavú stranu a jednotky č. 2 a č. 4 pre pravú stranu).

Inštalačná jednotka č. 1 (alebo č. 2) systému označená uvedenými značkami typového schválenia vyhovuje požiadavkám tohto predpisu (séria zmien 00), pokiaľ ide o stretávacie svetlo triedy C skonštruované pre ľavostrannú premávku, ako aj o diaľkové svetlo s maximálnou svietivosťou v rozpätí od 123 625 do 145 125 kandel (označené číslicou 30), zoskupená s predným smerovým svietidlom kategórie 1a schváleným v súlade so sériou zmien 01 predpisu č. 6.

V príklade 7a: je inštalačná jednotka č. 1 (alebo č. 2) systému vydávajúca stretávacie svetlo triedy C s režimom osvetlenia v zákrute, stretávacie svetlo triedy W, stretávacie svetlo triedy V a stretávacie svetlo triedy E. Čiara nad písmenom „C“ znamená, že stretávacie svetlo triedy C je vydávané dvoma inštalačnými jednotkami na predmetnej strane systému.

Inštalačná jednotka č. 3 (alebo č. 4) je skonštruovaná tak, aby vydávala druhú časť stretávacieho svetla triedy C na tej strane systému, ktorá je označená čiarou nad písmenom „C“.

V príklade 7b: je inštalačná jednotka č. 1 (alebo č. 2) skonštruovaná tak, aby vydávala stretávacie svetlo triedy C, stretávacie svetlo triedy W a stretávacie svetlo triedy E. Čiara nad písmenom „W“ znamená, že stretávacie svetlo triedy W je vydávané dvoma inštalačnými jednotkami na predmetnej strane systému. Písmeno „T“ vpravo za zoznamom symbolov (a vľavo od schvaľovacieho čísla) znamená, že každé zo svetiel, stretávacie svetlo triedy C, stretávacie svetlo triedy W, stretávacie svetlo triedy E a diaľkové svetlo, umožňuje režim osvetlenia v zákrute.

Inštalačná jednotka č. 3 (alebo č. 4) systému je skonštruovaná tak, aby produkovala druhú časť stretávacieho svetla triedy W na predmetnej strane systému (ako to označuje čiara nad písmenom „W“) a stretávacie svetlo triedy V.

Príklad 8

Usporiadanie značiek typového schválenia vo vzťahu k obom stranám systému (obrázok 13)

Tento príklad zodpovedá adaptívnemu systému predného osvetlenia zloženému z dvoch inštalačných jednotiek pre ľavú stranu vozidla a z jednej inštalačnej jednotky pre pravú stranu.

Obrázok 13

Pravá strana systému alebo vozidla Ľavá strana systému alebo vozidla

Systém označený uvedenými značkami typového schválenia je v súlade s požiadavkami tohto predpisu (pôvodného znenia tohto predpisu), pokiaľ ide o stretávacie svetlo pre ľavostrannú premávku, ako aj o diaľkové svetlo s maximálnou intenzitou v rozpätí od 86 250 do 101 250 kandel (označené číslicou 30), ktoré sú zoskupené s predným smerovým svietidlom kategórie 1a schváleným v súlade so sériou 01 zmien predpisu č. 6 a s predným obrysovým svietidlom schváleným v súlade so sériou 02 zmien predpisu č. 7.

Inštalačná jednotka systému č. 1 (vľavo) je skonštruovaná tak, aby prispievala k stretávaciemu svetlu triedy C a k stretávaciemu svetlu triedy E. Čiara nad písmenom „C“ znamená, že na predmetnej strane k stretávaciemu svetlu triedy C prispieva niekoľko inštalačných jednotiek. Písmeno „T“ vpravo za zoznamom symbolov znamená, že každé zo svetiel, stretávacie svetlo triedy C a stretávacie svetlo triedy E, umožňuje režim osvetlenia v zákrute.

Inštalačná jednotka systému č. 3 (vľavo) je skonštruovaná tak, aby zabezpečovala druhú časť stretávacieho svetla triedy C na predmetnej strane (ako to označuje čiara nad písmenom „C“) a stretávacie svetlo triedy W.

Inštalačná jednotka systému č. 2 (vpravo) je skonštruovaná tak, aby prispievala k stretávaciemu svetlu triedy C, stretávaciemu svetlu triedy E, a to tak režimom osvetlenia v zákrute, ako aj stretávacím svetlom triedy W.

Poznámka: V príkladoch 6 a 7 vyššie musia mať jednotlivé inštalačné jednotky systému rovnaké schvaľovacie číslo.

Obrázok 14

Moduly LED

MD E3 17325

Modul LED označený uvedeným identifikačným kódom modulu svetelného zdroja bol schválený spoločne s AFS pôvodne schváleným v Taliansku (E3) so schvaľovacím číslom 17325.